EkBass/fiwiki-20250220-pages-articles huggingface dataset:
Les Ulis

Les Ulis on kunta Ranskassa Essonnen departementissa Île-de-Francen alueella. Se sijaitsee noin 25 kilometriä Pariisista etelään. Les Ulis on Ile-de-Francen alueen nuorin kaupunki. Se perustettiin prefektuurin asetuksella 17. helmikuuta 1977. Kaupunki on rakennettu Le Corbusier'n kaupunkisuunnitteluohjeiden mukaan, ja se on ollut laajan kaupunkien kunnostusohjelman kohteena useiden vuosien ajan. Kaupunki hyötyy Courtaboeufin yrityspuistosta, jossa on yli 1 200 yritystä ja 24 000 työntekijää. ==Tunnettuja kuntalaisia== *Thierry Henry (s. 1977), jalkapalloilija *Patrick Lapeyre (s. 1949), kirjailija *Patrice Evra (s. 1981), jalkapalloilija *Daniel Sangouma (s. 1965), pikajuoksija *Anthony Martial (s. 1995), jalkapalloilija *Moussa Marega (s. 1991), jalkapalloilija *Sinik (1980), rap-muusikko *Brigitte Gapais-Dumont (1944-2018), miekkailija *Firmine Richard (s. 1947), näyttelijä *Jean-Charles Trouabal (s. 1965), pikajuoksija *Noémie Lenoir (s. 1979), malli ==Lähteet== ==Aiheesta muualla== Luokka:Essonnen kunnat
Liikuntakeskus FUN

Liikuntakeskus FUN on suomalainen vuonna 2016 perustettu kuntokeskusketju, joka toimii franchising-periaatteella 10 toimipisteessä kuudessa eri kaupungissa. Liikuntakeskukset keskittyvät selkeyteen, digitaalisuuteen ja laadukkuuteen sekä yrittäjän puolesta edullisuuteen. Toimintaan kuuluu kuntosali, personal trainer -palvelut, videokirjasto ja ryhmäliikunta. Yhdellä jäsenyydellä pääsee kaikkiin toimipisteisiin. Fun for Ladies -ketjutyyppi Kokkolassa ja Pietarsaaressa toimii vain naisille. == Historia == Vuonna 2016 oululaiset kuntosaliyrittäjät Fanni Rutanen ja Elina Ponto miettivät, että Suomesta puuttuu sellainen kuntokeskusketju, joka olisi samaan aikaan selkeä, laadukas ja yrittäjälle sekä asiakkaalle edullinen. Tällaisen keskihintaisen ketjun pitäisi pitää kulut kurissa, mutta pystyä tavallista salia parempaan palvelutasoon. Tamperelaiset kuntosaliyrittäjät Pekka Lahti, Pipsa Lahti ja Saija Valtanen miettivät samaa ja ottivat tuttuihin Oulun yrittäjiin yhteyttä. Yrittäjät päättivät tehdä yhteistyötä samankaltaisten näkemysten myötä. Kaikki heistä olivat toimineet pitkään liikunta-alalla ja ketjuyrittämisessä. Digitaalisuus oli yksi poikkeama muista kuntokeskusketjuista ja Liikuntakeskus FUN perustettiin. FUN:in emoyhtiö on EF Corporations Oy, johon ovat kytköksissä EF Training- ja EF Company Oy. Emoyhtiön liikevaihto vuonna 2022 oli 462 tuhatta euroa. EF on lyhenne sanoista EasyFit, joka on kuitenkin tätä nykyä eri ketju. Kyseisen ketjun kuitenkin perustivat kaksi FUN:in perustajajäsentä Elina Ponto ja Fanni Rutanen. Ritaharjun EasyFit korvattiin huhtikuussa 2022 FUN-liikuntakeskuksella. == Kuntokeskukset == *Tampere - Keskusta, Lielahti *Oulu - Keskusta, Talvikangas, Ritaharju *Pietarsaari - Pietarsaari ja Fun for Ladies Pietarsaari *Kokkola - Kokkola ja Fun for Ladies Kokkola *Ylojärvi *Kangasala == Lähteet == Luokka:Suomalaiset kuntokeskukset Luokka:Oululaiset yritykset
Villa Leino

Villa Leino on Naantalissa Varsinais-Suomessa sijaitseva historiallinen hirsihuvila. Vuonna 1918 valmistunut huvilarakennus sijaitsee Naantalin vanhassa kaupungissa Tuulensuunkadulla. Rakennus toimii yksityisasuntona ja lisäksi siellä on sijainnut pitkään taiteilija Pentti Koivikon taidegalleria. == Historia ja arkkitehtuuri == Villa Leinon on suunnitellut Karl Rud Bäckström ja rakennuttanut rakennusmestari Leino vuonna 1918. Huvilan arkkitehtoonisiin piirteisiin kuuluu mansardikatto, sekä rakennuksen luonaiskulmassa sijaitseva torni. Huvilassa on kadun puolella suuri kuisti, joka muutettiin vuonna 1939 lasikuistiksi. Rakennukseen valmistui keskuslämmitys 1960-luvulla. Kiinteästä sisustuksesta on säilynyt jäljellä vain yksi Kupittaan Saven valmistama kakluuniuuni. Rakennuksessa sijainneet muut kakluunit purettiin 1960-luvun keskuslämmitysremontissa. Rakennuksessa on kaksi asuinkerrosta, sekä kellari johon rakennettiin sauna- ja pesutilat 1980-luvulla. == Lähteet == Luokka:Naantalin asuinrakennukset Luokka:Huvilat
Keskustan piiri (Dnipro)

Keskustan piiri (; aiemmin Kirovin piiri, Кіровський район) on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron keskiosassa, Dneprin oikealla eli länsirannalla sijaitsevan kaupunkipiirin pinta-ala on 10,403 neliökilometriä. Keskustan piiri on perustettu vuonna 1932. Keskustan piiri rajoittuu idässä Ševtšenkon piiriin, lännessä Tšetšelivkan piirin ja pohjoisessa Dneprin vastarannalla sijaitsevaan Amur- Nyžnodniprovskin piiriin. Piirin väestöarvio on 64 989 (2008). Asukasmäärä on ollut laskussa Ukrainan itsenäisyyden aikana, sillä aiemmat väkiluvut olivat ja aiemmin noin 72 013 (VL 2001) ja 97 275 (VL 1989). Piirin alueella sijaitsee muun muassa: * Dnipron päärautatieasema (Dnipro-Holovnyi) * Dnipron linja-autoasema * Dnipron satama * Dnipron metron asemat Vokzalna ja Teatralna (, rakenteilla) * pääosa Dnipron ylittävästä Amurin sillasta * Dnipropetrovskin alueen hallintorakennus * Zelenyi-saari * Dnipron keskustori Ozerka * Dnipron draamateatteri (Dnipron akateeminen draama- ja komediateatteri) * Dnipron ooppera (Dnipron akateeminen ooppera ja baletti) * Filharmonia * Lazar Hloba -puisto, jossa mm. lasten rautatie ja Ulkoilmateatteri Litni. * Dnipro-Arena, SK Dnipro-1 -jalkapallojoukkuen kotiareena. * useita kirkkoja Загальний вигляд будівлі залізничного вокзалу.jpg|Dnipron päärautatieasema (Dnipro-Holovnyi). Vokzal'na(Dnipro).jpg|Vokzalnan metroasema. Dnipropetrovsk Amur Bridge2.jpg|Pääosa Amurin sillasta Dniprossa kuuluu Keskustan piiriin. Будинок Дніпропетровської обласної ради.JPG| Dnipropetrovskin alueen hallintorakennus. Theatre of Opera and Ballet in Dnipropetrovsk.jpg|Dnipron ooppera- ja balettitalo. Будинок Громадського зібрання 1.jpg|Filharmonian rakennus. Зимовий театр (2).jpg|Dnipron draama- ja komediateatteri. Парк Лазаря Глоби 12-101-0172 3.jpg|Lazar Hloba -puistoa. Дніпровська дитяча залізниця 05.jpg|Lasten rautatien junia ja asema (Lazar Hloba -puistossa). Скульптура маленького принца.jpg|Pikku prinssin patsas (Lazar Hloba -puistossa). "Mushlya" Litniy Teatr Parku Imeni Lazarya Hloby 8349.jpg|Ulkoilmateatteri, kesäteatteri Litni (Lazar Hloba -puistossa). Дніпро Євангелічно-лютеранська церква Святої Катерини.jpg|Dnipron evankelis-luterilainen kirkko (1865). Panoramio - V&A; Dudush - Домашняя арена Днепра.jpg|Dnipro-Arena. Вид з лівого берега.jpg|Hotelli Parus. ==Lähteet== ==Aiheesta muualla== * Keskustan piirin rajat Open Street Map -kartalla (OSM) (openstreetmap.org) *
Markku Liimatainen

Markku Liimatainen on keravalainen pitkäaikainen SDP:n kunnallispoliitikko, Keravan SDP:n, kaupunginhallituksen ja kaupunginvaltuuston pitkäaikainen puheenjohtaja sekä kunnallisneuvos. Markku Liimatainen valittiin ensimmäisen kerran Keravan kaupunginvaltuustoon vuonna 1977 ja on siitä asti toiminut valtuuston jäsenenä sekä myös pitkäaikaisesti kaupunginhallituksen sekä erityisesti kaupunginvaltuuston puheenjohtajana. Liimatainen on Eero Lehden ohella Keravan pitkäaikaisin poliitikko. Liimatainen on ollut kaikissa kunnallisvaaleissa Keravan SDP:n suurimpia ääniharavia. Liimatainen on vaikuttanut paljon esimerkiksi Keravan kaupungin kaavoitukseen ja kaupunkisuunnitteluun liittyvissä isoissa päätöksissä, kuten kaupungin keskustan kaavoitus sekä Keravan uusi kirjasto, joka on valittu valtakunnallisesti vuoden kirjastoksi. Vuonna 2010 Markku Liimatainen sai pitkäaikaisen kunnallispoliittisen työnsä ansiosta tasavallan presidentiltä kunnallisneuvoksen arvonimen. Markku Liimatainen on toiminut myös urheiluvaikuttajana ja on yksi keravalaisen vuonna 1971 perustetun Voimailuseura Bodonoksen perustajajäsenistä sekä sen kunniapuheenjohtaja, ja hän on toiminut myös Suomen painonnostoliiton puheenjohtajana. == Lähteet == Luokka:Suomen Sosialidemokraattisen Puolueen poliitikot Luokka:Syntymävuosi puuttuu Luokka:Elävät henkilöt
Changes (David Bowien kappale)

Changes on brittimuusikko David Bowien musiikkikappale hänen vuonna 1971 julkaistulta albumiltaan Hunky Dory. Se on albumin avausraita. Kappale käsittelee arvostelijoiden uhmaamista ja omillaan olemista sekä sivuaa Bowien mieltymistä taiteelliseen uudistumiseen. Kappaleen tekemisen aikaan Bowiella oli elämässään käynnissä laulun nimen mukaisesti isoja muutoksia. Hän oli saamassa ensimmäistä lastaan, jonka syntymistä hän odotti innolla. Kappale onkin sävyltään optimistinen ja mietiskelevä. ”Changes” oli aluksi yökerholaulun parodia, mutta siitä tuli hänen suosituimpia ja kestävimpiä kappaleitaan. Se on jätetty harvoin pois hänen kokoelmiltaan, vaikka siitä ei tullutkaan listahittiä. Bowie oli hiljattain alkanut säveltää kappaleita pianolla, mikä avasi uusia mahdollisuuksia melodioihin ja rakenteisiin. ”Changes” oli ensimmäisiä tällaisia kappaleita. Levytyksessä pianoa soittaa Rick Wakeman. Bowie soittaa saksofonia, ja jousisovituksen teki Mick Ronson. == Kokoonpano == *David Bowie – laulu, saksofoni *Rick Wakeman – piano *Mick Ronson – mellotron *Trevor Bolder – bassokitara *Mick Woodmansey – rummut == Lähteet == Luokka:David Bowien kappaleet Luokka:Vuoden 1971 kappaleet
Ševtšenkon piiri (Dnipro)

Ševtšenkon piiri (; aiemmin (1973-2015): Babuškinskin piiri, Бабушкінський район) on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron eteläosassa, pohjoispäästään Dneprin oikealla eli länsirannalla sijaitsevan kaupunkipiirin pinta-ala on 26,794 neliökilometriä. Dnipron piiri on perustettu vuonna 1973. Piiri nimettiin uudelleen vuonna 2015. Naapuripiirejä ovat Kirkkopiiri idässä, Dnipron piirin eteläosa etelässä, Tšetšelivkain ja Keskustan piirit lännessä sekä Dneprin vastarannalla sijaitseva Amur-Nyžnodniprovskin piiri pohjoisessa. Piirin väestöarvio on 148 654 (2008). Asukasmäärä on ollut laskussa Ukrainan itsenäisyyden aikana, sillä aiemmat väkiluvut olivat ja aiemmin noin 159 867 (VL 2001) ja 179 570 (VL 1989). Ševtšenkon piirissä sijaitsee muun muassa: Днепропетровский городской совет.JPG|Dnipron pormestarin talo ja kaupungintalo. Троїцька церква -1-2.jpg|Pyhän Kolminaisuuden katedraali. Головпоштамт Дніпро 2019.jpg|Dnipron pääposti (1905). Готель Україна (Будинок Хрєннікова).jpg|Hotelli Ukraina. Dnp ukr2013 10.JPG|Most Citi Center. Afghanistan War Memorial on Dnieper Riverfront - Dnipropetrovsk - Ukraine - 02 (44088378282).jpg|Afganistanin sodan muistomerkki. Main terminal at Dnipropetrovsk International Airport.jpg|Dnipron kansainvälinen lentoasema. ==Lähteet== ==Aiheesta muualla== * Ševtšenkon piiri rajat Open Street Map -kartalla (OSM) (openstreetmap.org) Luokka:Dnipron piirit
Go-Set

Go-Set oli Australiassa vuosina 1966–1974 julkaistu musiikkiaiheinen sanomalehti, jossa julkaistiin artikkeleita, tietoa, kuvia ja musiikkilistoja. Go-Set oli suosittu nuorten keskuudessa. Se ilmestyi kerran viikossa, ja siinä julkaistiin Australian ensimmäistä top 40 -listaa. == Lähteet == Luokka:Australialaiset sanomalehdet Luokka:Musiikkilehdet Luokka:Musiikkilistat
Otar Kakabadze

Otar Kakabadze (s. 27. kesäkuuta 1995 Tbilisi) on georgialainen jalkapalloilija, joka pelaa yleensä keskikentän oikealla laidalla. Hän on pituudeltaan 186-senttimetrinen. Hän edustaa Puolan Ekstraklasassa pelaavaa Cracoviaa. Hän on kotimaansa ja Puolan lisäksi pelannut Espanjassa, Tanskassa ja Sveitsissä. Hän on pelannut Georgian A-maajoukkueessa vuodesta 2015. Kakabadze aloitti pääsarjauransa Georgiassa Tbilisin Dynamon joukkueessa. Hän voitti Georgian liigamestaruuden kaudella 2015–2016 sekä Georgian cupin vuosina 2015 ja 2016. Vuosina 2016–2018 hän edusti Espanjan toisella sarjatasolla Gimnàstic de Tarragonaa ja välillä lainasopimuksella Tanskan Superliigassa Esbjergiä, jossa hän pelasi 12 liigaottelua. Elokuusta 2018 syyskuuhun 2020 hän edusti sveitsiläistä Luzernia ja pelasi 33 Sveitsin Superliigan ottelua. Kaudella 2020–2021 hän pelasi Espanjan kakkostasolla Tenerifen joukkueessa. Kakabadze siirtyi kesällä 2021 puolalaisseura Cracoviaan, ja hän on kolmen kauden aikana pelannut Puolan pääsarjassa 69 ottelua, joissa hän on tehnyt kuusi maalia. Kakabadze pelasi Georgian alle 17-, alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran lokakuussa 2015 EM-karsintaottelussa Gibraltaria vastaan. Hän kuuluu Georgian joukkueeseen EM-kilpailuissa 2024 ja pelasi kolmessa alkulohko-ottelussa täydet minuutit. Hän on pelannut EM- kilpailujen alkulohko-ottelut mukaan lukien 64 A-maaottelua, joissa hän on ollut 61 kertaa avauskokoonpanossa. Hän ei ole tehnyt A-maaotteluissaan maaleja. == Lähteet == Luokka:Georgialaiset jalkapalloilijat Luokka:Vuonna 1995 syntyneet Luokka:Elävät henkilöt
August Eklöf (yritys)

August Eklöf o.-y., ruots. Aug. Eklöf aktiebolag (1910–1968) oli suomalainen yritys, jonka kotipaikka oli Porvoon maalaiskunta. Se harjoitti saha-, puusepän-, selluloosa-ja hevosenkenkäteollisuutta sekä laivanvarustusta ja myös maanviljelystä yhtiön maatiloilla.Tietosanakirja 1909, osa 11, Hakusana: Eklöf Aug. o.-y. Yrityksen perusti tammisaarelainen käsityöläisenpoika August Eklöf, joka vuonna 1854 muutti 16-vuotiaana Porvooseen. Eklöf oli aluksi kauppa-apulaisena, hankki itselleen perusteelliset tiedot kaupan alalta opiskellen muun muassa Berliinissä, ja hän perusti vuonna 1864 oman liikkeen. Eklöfin liike harjoitti aluksi tuontikauppaa ja laivanvarustusliikettä, mutta muutaman vuoden kuluttua liike siirtyi puutavarakaupan alalle ja tätä varten 1864 rakennettiin saha Porvooseen. Vuonna 1870 rakennettiin Porvoon höyrysahan, jonka Eklöf muutti 1910 osakeyhtiöksi. Osakkeet olivat lähes kaikki perustajan perillisten omistuksessa.Toiminimi Aug. Eklöf toiminut 75 vuotta, Helsingin Sanomat, 10.11.1939, nro 304, s. 11, Kansalliskirjaston digitaaliset aineistot. Viitattu 09.11.2024 Yritys omisti 1910-luvulla noin 24 000 ha maata Uudenmaan, Hämeen ja Vaasan lääneissä sekä Porvoon (1870), Tolkisten (1881) ja Hämeenlinnan (1894) höyrysahat, Porvoon selluloosatehtaan (1893) ja Porvoon hevosenkenkätehtaan (1895). Osakepääoma oli 7 720 000 mk. (1919). Yhtiön toimitusjohtajia olivat alkuvaiheissa Torsten, Harry ja Hjalmar Eklöf. Työntekijöitä oli vuonna 1913 noin 1 200\. Yrityksellä oli asuntoja työntekijöille, ja se myös ylläpiti tuolloin kansakouluja, lukusaleja ja kirjastoja. Fiskars osti 1964 Aug. Eklöfin konepajan ja Haikan kultalistatehtaan (aikaisemmin Oy Haikka Ab). Yhtiö fuusioitu Oy Tampella Ab:hen 1967. Sellutehdas suljettiin 1975. Tampella myi 1993 sahan Enso-Gutzeit Oy:lle. Se lopetettiin vuoden 2009 alussa.Aug. Eklöf Ab, Pörssitieto. Viitattu 28.6.2024 ==Lähteet== Luokka:Suomalaiset yritykset
Giorgi Kotšorašvili

Giorgi Kotšorašvili (s. 29. kesäkuuta 1999 Tbilisi) on georgialainen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen. Hän edustaa Espanjan Segunda Divisiónissa pelaavaa Levantea. Hän on pelannut Espanjassa vuodesta 2017. Hän pelasi Georgian A-maajoukkueessa ensimmäisen kerran vuonna 2023. Kotšorašvili pelasi heinäkuussa 2017 Saburtalon joukkueessa kaksi Georgian liigan ottelua ja siirtyi sitten Espanjaan. Hän pelasi alempien sarjojen lisäksi Primera Divisiónissa Levanten joukkueessa yhden ottelun heinäkuussa 2020 ja kolme ottelua kaudella 2020–2021. Jälkimmäisellä kaudella hän pelasi Espanjan cupissa kaksi ottelua ja teki maalin alasarjajoukkue Racing Murciaa vastaan. Oltuaan kauden 2022–2023 lainalla Castellónissa Kotšorašvili palasi Levanteen ja pelasi kaudella 2023–2024 Segunda Divisiónissa 24 ottelua, joissa hän teki kaksi maalia, ja Espanjan cupissa yhden ottelun. Kotšorašvili pelasi Georgian alle 18-, alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran syyskuussa 2023 EM-karsintaottelussa Norjaa vastaan. EM-jatkokarsintojen loppuottelu Kreikkaa vastaan maaliskuussa 2024 ratkesi Georgian voittoon rangaistuspotkukilpailussa, jossa Kotšorašvili teki joukkueensa ensimmäisenä laukojana maalin. Hän on pelannut EM- kilpailuissa 2024 kolmessa alkulohko-ottelussa täydet minuutit. Hän on pelannut EM-kilpailujen alkulohko-ottelut mukaan lukien 11 A-maaottelua, joissa kaikissa hän on ollut avauskokoonpanossa. == Lähteet == Luokka:Georgialaiset jalkapalloilijat Luokka:Vuonna 1999 syntyneet Luokka:Elävät henkilöt
Tekstiilityö

Tekstiilityö on tekstiilien valmistusta, korjaamista ja uudistamista. == Ompelu == Ompeluun käytetään usein ompelukonetta. Osa ompelukoneista ovat saumureita. Ompelukoneisiin on saatavissa käsityöliikkeistä tarvikkeita, kuten ompelukoneisiin tarkoitettuja lankoja, neuloja ynnä muuta. Vaatteiden ompelussa käytetään kaavoja, jotka ovat malleina, jotta kankaasta voidaan leikata sopivan kokoinen pala. Vaatteiden etu- ja takapuoli ovat erilaisia ja niiden yhteensovittamiseksi tarvitaan laskoksia. Joustavista kankaista tehdyt vaatteet sopivat kaikille parhaiten. Ompelemalla tehdään myös tilkkutöitä, joissa on useita erilaisia tekniikoita. Käsin tehtäviin ompelumuotoihin kuuluu kirjonta, jossa käytetään useanlaisia pistoja, joita ovat ristipisto, varsipisto, laakapisto, ketjupisto ja solmupisto. Ryijyjä voidaan tehdä paitsi kutomalla, myös ompelemalla. Silloin käytetään pohjakangasta, johon ryijy ommellaan nukkamaisin pistoin. == Neulonta ja virkkaus == Neulomalla tehdään villalangasta sukkia, villapaitoja, lapasia, huiveja ja muita villavaatteita ja käyttötarvikkeita. Villavaate voidaan tehdä myös neulotuista tilkuista. Erilaisia käyttöesineitä tehdään myös virkkaamalla. Virkkaus sopii melkein mille tahansa materiaalille ja melkein minkä tahansa kappaleen tekemiseen. Virkkaukseen kuuluvat erilaiset silmukat, joita ovat ketjusilmukka, kiinteä silmukka ja pylvässilmukka. == Muu tekstiilityö == Tekstiilejä voidaan värjätä tekstiilivärein ja muilla värjäysväreillä. Luonnonkuidusta tehdyt kankaat värjäytyvät parhaiten. Erilaisille kankaille sopivat erilaiset värjäysvärit. Villakuituja voidaan huovuttaa. Lankojen ja valmiiden tekstiilien huovutus on vanuttamista. Neulahuovutuksessa taas eri villakuidun osat kiinnitetään toisiinsa pistelemällä huovutusneulalla. Neulahuovutuksella pystytään tekemään yksityiskohtaisiakin kuvioita. Kankaankudonnassa kudotaan kangaspuilla mattoja, kuvakudoksia ja ryijyjä. Kudonnassa käytettäviä työvälineitä ovat pirta, puola ja sukkula. Lisäksi kangaspuissa käytetään niisiä, nyörejä ja loimia. Kudonnassa käytettäviä sidostyyppejä ovat palttina, toimikas ja satiini. Tekstiilitöihin käytetään joskus myös solmeilua ja punontaa. == Katso myös == * Tekstiilitaide * Tekstiiliteollisuus == Lähteet == Luokka:Käsityöt Luokka:Tekstiilit
Otar Kiteišvili

Otar Kiteišvili (s. 26. maaliskuuta 1996 Rustavi) on georgialainen jalkapalloilija, pelipaikaltaan keskikenttäpelaaja. Hän on pituudeltaan 173-senttimetrinen. Hän edustaa Itävallan Bundesliigassa pelaavaa Sturm Grazia. Hän on pelannut Georgian A-maajoukkueessa vuodesta 2017. Kiteišvili pelasi Georgian liigassa Metalurgi Rustavin ja Tbilisin Dynamon joukkueissa yhteensä 115 ottelua, joissa hän teki 18 maalia. Hän voitti Dynamon joukkueessa liigamestaruuden vuonna 2017 sekä Georgian cupin kausilla 2014–2015 ja 2015–2016. Hän teki liigamaaleistaan yksitoista 18 ottelussa Tbilisin Dynamon kapteenina kaudella 2018, mutta tuo kausi jäi häneltä Georgiassa kesken, sillä hän siirtyi kesällä 2018 itävaltalaisseura Sturm Graziin. Hän on pelannut kuuden kauden aikana Itävallan Bundesliigassa 145 ottelua ja tehnyt niissä 33 maalia. Hän voitti Itävallan liigamestaruuden vuonna 2024 sekä Itävallan cupin vuosina 2023 ja 2024. Hän on pelannut Eurooppa-liigassa 12 ottelua, joissa hän on tehnyt yhden maalin lokakuussa 2022 Feyenoordia vastaan, ja Konferenssiliigassa neljä ottelua, joissa hän on tehnyt yhden maalin helmikuussa 2024 Slovan Bratislavaa vastaan. Elokuussa 2021 hän teki Eurooppa-liigaan pääsyn varmistaneissa karsinnoissa maalin sekä vieras- että kotiottelussa NŠ Muraa vastaan. Kiteišvili pelasi Georgian alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran tammikuussa 2017 ystävyysotteluissa Uzbekistania ja Jordaniaa vastaan. Hän pelasi maaliskuussa 2024 avauskokoonpanossa Luxemburgia ja Kreikkaa vastaan EM-jatkokarsinnat, joiden tuloksena Georgia pääsi vuoden 2024 EM-kilpailuihin. Kiteišvili pelasi EM-kilpailuissa täydet minuutit Georgian kolmannessa alkulohko-ottelussa Portugalia vastaan. Hän on pelannut EM-kilpailujen alkulohko mukaan lukien 38 A-maaottelua, joissa hän on ollut 27 kertaa avauskokoonpanossa. Hän on tehnyt A-maaotteluissaan kolme maalia: kesäkuussa 2022 Kansojen liigan ottelussa Pohjois-Makedoniaa, lokakuussa 2023 EM-karsintaottelussa Kyprosta ja kesäkuussa 2024 ystävyysottelussa Montenegroa vastaan. == Lähteet == Luokka:Georgialaiset jalkapalloilijat Luokka:Vuonna 1996 syntyneet Luokka:Elävät henkilöt
Magomed Suleimanov

Magomed Alijevitš Suleimanov (; 29. helmikuuta 1976 Gimry, Dagestan – 11. elokuuta 2015 Untsukulin piiri, Dagestan) oli venäläinen militantti islamisti, joka johti Kaukasian emiraattia vuonna 2015.Сулейманов Магомед Алиевич (Абу- Усман Гимринский) Кавказский Узел 11.8.2015, viitattu 28.6.2024 Leader Of Self-Proclaimed Caucasus Emirate Killed In Daghestan Radio Free Europe/Radio Liberty 11.8.2015, viitattu 28.6.2024 Hänet tunnettiin myös nimellä Abu Usman Gimrinski (). Suleimanov aloitti yliopisto-opinnot Syyrian Damaskoksessa 1992. Hän palasi Dagestaniin vuonna 2005 ja toimi saarnaajana Gimryn keskusmoskeijassa. Hän työskenteli myös paikallisena shariatuomarina ja aloitti toiminnan aseellisissa ryhmissä vuonna 2007. Suleimanov lisättiin liittovaltion tasoiselle etsintäkuulutettujen listalle vuonna 2012. Venäläinen tutkimuskomitea epäili hänen tuominneen kuolemaan uskonoppinut Said Afandi al- Chirkawin, joka murhattiin 28. elokuuta 2012. Suleimanov tuomitsi Isisiin loikanneet taistelijat, varsinkin joulukuussa 2014 uskollisuutensa Isisille vannonneen Rustam Aselderovin. Suleimanovin mukaan Aselderovin heikko tietämyksen taso shariasta vaikutti tämän loikkaamiseen.Thomas Joscelyn, New leader of Islamic Caucasus Emirate killed by Russian forces Long War Journal 11.8.2015, viitattu 28.6.2024 Suleimanov johti Kaukasian emiraattia huhtikuusta 2015 Aliashab Kebekovin saatua surmansa.Patrik Saarto, Venäläislehdistö: Erikoisjoukot surmanneet terroristijohtaja Magomed Suleimanovin Ilta-Sanomat 11.8.2015, viitattu 28.6.2024 Julkisesti hänen nimityksensä emiiriksi ilmoitettiin vasta 1. heinäkuuta 2015. Suleimanovin aikana Kaukasian emiraattia heikensivät taistelijoiden siirtymiset Isisin riveihin.Päivi Kerola, Venäjä kertoo tappaneensa Kaukasian islamistikapinallisten johtajan Yle 11.8.2015, viitattu 28.6.2024 11\. elokuuta 2015 Dagestanin Untsukulin piirissä Venäjän turvallisuusjoukot tappoivat neljä Kaukasian emiraatin militanttia, joihin kuuluivat Suleimanov ja hänen oikeaksi kädekseen luonnehdittu Kamil Sidov. == Lähteet == Luokka:Venäläiset terroristit Luokka:Vuonna 1976 syntyneet Luokka:Vuonna 2015 kuolleet
Bug (estuaari)

Bug tai Bugin estuaari, myös Bugin limaani () on Mustanmeren pohjoisrannikolla Mykolajivin alueella Ukrainassa sijaitseva Etelä-Bugin suulle muodostunut suisto eli estuaari. Tämä Etelä-Ukrainassa sijaitseva estuaari on kaareva, mutkikas ja kapea jokisuualue, Etelä-Bugin ja sen vasemman sivujoen Inhulin laskupaikka. Suisto levittäytyy läpi Mykolajivin kaupungin ennen kuin yhdistyy Dneprin estuaariin ja siitä tulee osa Dneprin–Bugin estuaaria, vaikka murtovesialueiden väliset tarkemmat rajat puuttuvatkin. Varsin kiistanalaisena pidetään Bugin rajaa, jota oletetaan kulkevan pitkin Varvarivkan (Eteläbugin) siltaa Mykolajivin kaupungissa. Joidenkin lähteiden mukaan Bug on 2–10, 5–11 ja joidenkin mukaan 5,5–11 kilometriä leveä estuaari. Sen pituuden arvellaan vaihtelevan noin 30:stä kilometristä 47:ään ja leveyden 2 km:stä 6 kilometriin. Bug on suistomatalikko eli jokisuun vaihettumisalue, mikä sijaitsee merenpinnan alapuolella ja sen kokonaispinta-ala on 16 200 hehtaaria. Estuaarissa on myös kaksi kynnästä, Voloska ja Ruska. Suiston vasemmalla rannalle on muodostunut melko suuria rotkoja, joiden pituus on 800–2 000 metriä, ja oikealle rannalle terasseja, joita halkaisevat pienemmät, 25–150 metrin pituiset rotkot. Veden suolapitoisuus Etelä-Bugin suulla on keskimäärin 2,3–3,5 ‰ ja maksimissa 10–11 ‰. Olbian kaupungin myöhempi paikka oli Hypanis-joen, nykyisen Etelä-Bugin länsirannalla lähellä sen suuta, jossa se yhtyi Borystheneen suistoon. Sen alakaupungin yli 25 hehtaarin satama- aluetta huuhtoivat Bugin estuaarin vedet. Vuonna 1926 perustettiin tämän muinaisen asutuksen yhteyteen historiallinen ja arkeologinen suojelualue "Olbia". Suojelualueen pinta-ala on 300 hehtaaria ja vuonna 2002 sille myönnettiin kansallisen aseman. Bugin estuaarin pohjoisosassa sijaitsee Mykolajivin satama, mikä on keskeinen satama ja mistä monet vasemmalla rannalla sijaitsevat teollisuuslaitokset hyötyvät. Etelä-Bugin suiston vesien katsotaan olevan yksi eniten kärsineistä ja uhanalaisista ekosysteemeistä Ukrainassa. ==Lähteet== ==Aiheesta muualla== Luokka:Estuaarit Luokka:Mustameri
Viiksiahvenet

Viiksiahvenet (Artedidraconidae) on ahvenkaloihin kuuluva heimo. Lajeja tavataan kylmissä vesissä eteläisissä valtamerissä. Heimon lajit on aiemmin luokiteltu kuuluviksi simppuahveniin. == Koko ja ulkonäkö == Viiksiahveniin kuuluu neljä sukua ja 30–35 lajia. Heimon lajit voivat kasvaa 10–35 pitkiksi. Viiksiahventen pää on suuri ja alaleuassa on viiksisäie. Kiduskannessa on koukkumainen piikki. Viiksiahventen selkäevä on piikikäs. Viiksiahvenilla ei ole suomuja. ==Levinneisyys ja elintavat== Viiksiahvenia tavataan Eteläisellä jäämerellä aina 2 500 metrin syvyyteen asti. Poikaset liikkuvat lähempänä pintaa. Lajit elävät pohjalla ja syövät äyriäisiä, kuten katkarapuja ja hankajalkaisia, sekä monisukasmatoja. ==Lähteet== Luokka:Jääkalamaiset
Netrauta.fi

Netrauta.fi on suomalainen kodin rakentamiseen, remontointiin ja sisustamiseen keskittyvä verkkokauppa. Yrityksellä on showroom-esittelytila Vantaan Tammistossa, ja sen pääkonttori sijaitsee Riihimäellä. Netraudan päätuoteryhmiin kuuluvat muun muassa kylpyhuone, sauna, sisustaminen, huonekalut, valaistus, pihakoneet ja -työkalut, rakentaminen, LVI (lämmitys, vesi ja ilmastointi) sekä sähkö. Netrauta Finland Oy:n liikevaihto oli 50,5 miljoonaa euroa vuonna 2023, ja yritys työllisti 51 henkilöä. Netrauta.fi on osa suomalaisten verkkokauppojen ryhmää BHG Finlandia, joka puolestaan kuuluu ruotsalaiseen pörssiyhtiö BHG Groupiin. Netrauta Finland Oy ja BHG Group Finland Oy yhdistyivät 30. syyskuuta 2023. BHG Group Finland Oy:n liikevaihto oli 49,3 miljoonaa euroa vuonna 2023, mikä on 4,5 % enemmän kuin edellisenä vuonna. == Historia == Netrauta Finland Oy:n perusti Joni Meltoranta vuonna 2006. Yritys toi läpinäkyvyyttä rautakauppojen hintoihin ja sai aluksi paljon vastustusta muilta toimijoilta, minkä vuoksi sitä kutsuttiin markkinahäiriköksi kilpailijoita halvempien hintojensa vuoksi. Lokakuussa 2014 Netrauta yhdistyi ruotsalaisen Bygghemman kanssa, mikä johti Pohjoismaiden suurimman rautakaupan ja sisustamisen verkkokaupan muodostumiseen. Uuden yrityksen liikevaihto oli noin 150 miljoonaa euroa. Bygghemma oli jo aiemmin toiminut Suomessa Taloon.com nimellä. Yhdistymisestä huolimatta sekä Netrauta että Taloon.com ovat jatkaneet toimintaansa omilla nimillään. Bygghemma vaihtoi nimensä BHG Groupiksi 2021. Helmikuussa 2023 Grillikauppa.com lopetti toimintansa ja yhdistyi Netrautaan. Netrauta Finland Oy sulautui BHG Group Finland Oy:n syyskuussa 2023, ja on jatkanut groupin alla toimintaansa entiseen tapaan. Netraudan Lempäälän Ideaparkin showroom suljettiin heinäkuussa 2024. == Lähteet ==
Ariana Greenblatt

Ariana Greenblatt (s. 27. elokuuta 2007) on yhdysvaltalainen näyttelijä. Greenblatt on näytellyt vuonna 2023 ilmestyneessä scifi-elokuvassa 65 sekä Barbiessa. Hän on myös näytellyt televisiosarjassa Ahsoka nuorena Ahsoka Tanona . Barbie - elokuvasta Greenblatt sai Critics' Choice Award -ehdokkuuden parhaasta nuoresta näyttelijästä ja Screen Actors Guild Award -ehdokkuudesta elokuvan erinomaisista näyttelijöistä yhdessä elokuvan kokoonpanon kanssa. Vuodesta 2016 vuoteen 2018 hän näytteli Disney Channelin alkuperäisessä komedia-televisiosarjassa Stuck in the Middle roolina Daphne Diaz - hahmoa. Hänen ensimmäisiin elokuvarooleihinsa kuuluvat A Bad Moms Christmas (2017), Avengers: Infinity War (2018) ja In the Heights (2021).
Riihimäen junaonnettomuus 1877

Riihimäen junaonnettomuus 1877 tapahtui Riihimäen asemalta muutama kilometri etelään päin 5. heinäkuuta 1877. Onnettomuudessa ylimääräinen tavarajuna Leppäkoskelta Helsinkiin törmäsi Helsingistä Pietariin matkalla olleeseen tavarajunaan, joka oli myöhässä. Leppäkoskenkin tavarajuna oli Riihimäellä 20 minuuttia myöhässä ja lisävaunujen kytkemiseen meni vielä seitsemän minuuttia. Tavarajunan konduktööri ei muistanut Hyvinkäältä tulevaa junaa ja pyysi lähtölupaa. Aseman kirjuri katsoi väärää junaa ja uskoi Hyvinkään junan jo tulleen ja antoi lähtöluvan. Näiden sekaannusten takia tavarajuna lähti etelää kohti. Asemalla huomattiin nopeasti sekaannus ja vt. asemapäällikkö Cedervaller lähti päivystysveturilla junan perään, mutta saavutti junan vasta törmäyksen jälkeen. Veturien miehistöt selvisivät luunmurtumilla ja palovammoilla.. Tuho olisi ollut pahempi ilman ratavartijan ja hänen vaimonsa ripeää toimintaa. Ratavartija Antti Pasanen tarkkaili junien kulkua tarkasti kun ne olivat myöhässä ja havaitsi kummankin tulevan yhtä aikaa. Niinpä hän lähti juoksemaan junaa kohden punainen lippu kädessään ja vaimo juoksi toisen junan suuntaan. Näin junat saivat jarrutettua ja kuljettajat laittoivat veturit peruutusvaihteelle, mutteivat voineet estää törmäystä. Radan kaltevuus ja sateen kastelemat kiskot vähensivät jarrujen tehoa mutkassa joka oli 64 virstan kohdalla.. == Lähteet == Luokka:1870-luku Luokka:Junaonnettomuudet Suomessa
BHG Group

BHG Group on pohjoismainen verkkokauppayritys, joka on erikoistunut kodin rakentamiseen, kunnostamiseen ja sisustamiseen liittyviin tuotteisiin. Yhtiöllä on yli 85 verkkokauppaa eri maissa. BHG Groupin tunnetuimpia verkkokauppabrändejä Suomessa ovat Netrauta.fi, Taloon.com, Talotarvike.com sekä Kodin1.com. BHG Groupin Suomen toiminnot koostuvat BHG Group Finland Oy:stä, TM Finland Oy:stä sekä IP-Agency Finland Oy:stä. Vuoden 2023 tilinpäätöksen mukaan BHG Group Finland Oy:n liikevaihto oli 49,29 miljoonaa euroa, joka nousi 4,5% edellisestä vuodesta. Tilikauden tulos oli -1,65 miljoonaa euroa ja liikevoittoprosentti oli -4,8%. Yhtiöllä oli 69 työntekijää, mikä on 8% vähemmän kuin edellisenä vuonna. == Lähteet == Luokka:Ruotsalaiset pörssiyhtiöt Luokka:Verkkokauppa
Bradley Barcola

Bradley Barcola (s. 2. syyskuuta 2002 Lyon) on ranskalainen jalkapalloilija, pelipaikaltaan hyökkääjä. Hän edustaa Ranskan Ligue 1:ssä pelaavaa Paris Saint-Germainia. Hän pelasi Ranskan A-maajoukkueessa ensimmäisen kerran kesäkuussa 2024. Barcola pelasi Olympique Lyonnais'n junioreissa vuodesta 2010. Hän nousi seuran edustusjoukkueeseen kaudella 2021–2022, jolloin hän pelasi 11 Ligue 1 -ottelua ja kaksi Eurooppa-liigan ottelua. Seuraavalla kaudella hän pelasi 26 Ligue 1 -ottelua ja teki niissä viisi maalia, joista yksi oli 0–1-voittomaali vierasottelussa mestaruuden voittanutta Paris Saint- Germainia vastaan. Barcola siirtyi elokuussa 2023 Paris Saint-Germainiin. Hän pelasi kaudella 2023–2024 PSG:ssä 25 Ligue 1 -ottelua, joissa hän teki neljä maalia, ja kymmenen Mestarien liigan ottelua, joissa hän teki yhden maalin ensimmäisessä neljännesvälieräottelussa Real Sociedadia vastaan. Hän voitti PSG:ssä sekä liigamestaruuden että Ranskan cupin. Barcola pelasi vuonna 2023 alle 21-vuotiaiden EM-kilpailuissa Ranskan kaikki neljä ottelua ja teki alkulohkossa maalin Italiaa ja Sveitsiä vastaan. Hän pelasi Ranskan A-maajoukkueessa ensimmäisen kerran kesäkuussa 2024 ystävyysotteluissa Luxemburgia ja Kanadaa vastaan. EM-kilpailuissa 2024 hän pelasi avauskokoonpanossa viimeisessä alkulohko-ottelussa Puolaa vastaan sekä tuli vaihdosta kentälle puolivälierässä Portugalia ja välierässä Espanjaa vastaan. Hän teki Portugali-ottelun päättäneessä rangaistuspotkukilpailussa maalin joukkueensa neljäntenä laukojana. Barcola on pelannut vuoden 2024 loppuun mennessä 11 A-maaottelua ja tehnyt niissä kaksi maalia: syyskuussa 2024 Kansojen liigan ottelussa Italiaa ja lokakuussa 2024 Kansojen liigan ottelussa Israelia vastaan. Bradley Barcolan veli Malcolm Barcola on pelannut maalivahtina Togon maajoukkueessa. == Lähteet == Luokka:Ranskalaiset jalkapalloilijat Luokka:Vuonna 2002 syntyneet Luokka:Elävät henkilöt
Åke Parmerud

Åke Parmerud (s. 1953 Lidköping) on ruotsalainen säveltäjä.Åke Parmerud ZKM, viitattu 28.6.2024 Parmerud kouluttautui alun perin vuosina 1972–1974 valokuvaajaksi, mutta siirtyi sitten opiskelemaan musiikkia. 1970-luvun loppupuolella hän aloitti ammattimaisen musiikin ja poikkitaiteellisen työn tekemisen.Åke Parmerud OTTOSonics, viitattu 28.6.2024 Parmerudin tuotantoon kuuluu elektronista, elektroakustista ja akustista musiikkia sekä multimediateoksia. Vuonna 1978 hän voitti ensimmäisen palkinnon Bourgesin kansainvälisessä elektroakustisen musiikin festivaalissa. Parmerudin teosten joukossa on Grains of Voices, joka esitettiin Yhdistyneiden kansakuntien päivänä vuonna 1997 New Yorkissa. Teoksen tilasi alun perin Ruotsin radio, ja teosta varten käytiin äänittämässä eri puolilla maailmaa erilaisin tavoin ilmaistua ihmisääntä.Åke Parmerud Musikverket, viitattu 28.6.2024 Parmerud on usein pitänyt yksin elektroakustisia konsertteja, mutta hän on tehnyt esiintymisissä myös yhteistyötä Anders Blomqvistin kanssa. Parmerudille myönnettiin Svenska grammofonpriset ja Grammis. Hänet valittiin vuonna 1998 Ruotsin kuninkaallisen musiikkiakatemian jäseneksi. == Lähteet == Luokka:Ruotsalaiset säveltäjät Luokka:Vuonna 1953 syntyneet Luokka:Elävät henkilöt
Michael Folorunsho

Michael Ijemuan Folorunsho (s. 7. helmikuuta 1998 Rooma) on italialainen jalkapalloilija, pelipaikaltaan keskikenttäpelaaja. Hän on pituudeltaan 190-senttimetrinen. Hän edustaa Italian Serie A:ssa pelaavaa Napolia. Folorunsho pelasi Lazion junioreissa vuosina 2014–2017. Hän pelasi Virtus Francavillan joukkueessa Serie C:ssä kaudet 2017–2019. Hän siirtyi Napoliin heinäkuussa 2019 mutta pelasi sen jälkeen pitkään vain lainalla muissa seuroissa: Serie C:ssä Barissa kaudella 2019–2020, Serie B:ssä Regginassa kaudella 2020–2021, Pordenonessa kesästä 2021 tammikuuhun 2022, Regginassa tammikuusta 2022 kauden loppuun ja Barissa kaudella 2022–2023 sekä vihdoin Serie A:ssa Hellas Veronassa kaudella 2023–2024, jolloin hän pelasi 34 liigaottelua ja teki niissä viisi maalia. Syyskuussa 2024 hän pelasi ensimmäisen kerran Napolin edustusjoukkueessa. Folorunsho ei pelannut nuorisomaajoukkueissa. Hän pelasi Italian A-maajoukkueessa ensimmäisen kerran kesäkuussa 2024 ystävyysottelussa Bosnia ja Hertsegovinaa vastaan ja toisen kerran EM-kilpailuissa 2024 päästessään vaihdosta hetkeksi kentälle ensimmäisessä alkulohko-ottelussa Albaniaa vastaan. == Lähteet == Luokka:Italialaiset jalkapalloilijat Luokka:Vuonna 1998 syntyneet Luokka:Elävät henkilöt
Tortotubus

Tortotubus on varhainen, ordovikikaudelta devonikaudelle esiintynyt maalla elänyt sieni. Tortotubus-suvun sienillä esiintyi verrattain erikoistunutta ravinnonhankintaa. Sieni kykeni kasvattamaan ravinnonetsintään tarkoitettuja rihmastoja, jotka törmätessään ravinnonlähteeseen alkoivat tuottaa uusia ravintoaineiden kuljettamiseen erikoistuneita rihmastoja. Saman kaltaista ravinnonhankintaa on havaittavissa myös nykyään elävillä itiöemän kasvattavilla sienilajeilla. == Lähteet == Luokka:Esihistorialliset sienet
Raoul Bellanova

Raoul Bellanova (s. 17. toukokuuta 2000 Rho) on italialainen jalkapalloilija, pelipaikaltaan oikea puolustaja tai keskikenttäpelaaja. Hän on pituudeltaan 188-senttimetrinen. Hän edustaa Italian Serie A:ssa pelaavaa Atalantaa. Bellanova pelasi AC Milanin junioreissa ja siirtyi tammikuussa 2019 ranskalaisseura Girondins de Bordeaux'hon. Hän pelasi Ranskan Ligue 1:ssä vain yhden ottelun elokuussa 2019. Seuraavat vuodet kuluivat lainalla Italian Serie A:n Atalantassa, Serie B:n Pescarassa ja Serie A:n Cagliarissa. Hän siirtyi Cagliariin omistukseen heinäkuussa 2022 mutta pelasi seuraavan kauden Serie A:n Interissä. Hän siirtyi kesällä 2023 Torinoon. Hän on pelannut kauden 2023–2024 loppuun mennessä Serie A:ssa 87 ottelua, joissa hän on tehnyt kaksi maalia, ja Serie B:ssä 30 ottelua tekemättä maaleja. Hän pelasi vuonna 2023 Interin voittamassa Italian cupissa vain neljännesvälierän. Hän pelasi kaudella 2022–2023 Mestarien liigassa kolme ottelua ja tuli vaihdosta kentälle loppuottelussa, jonka Inter hävisi Manchester Citylle. Elokuussa 2024 Bellanova palasi Atalantaan 25 miljoonan euron siirrolla. https://en.atalanta.it/videos/here-he-is-welcome-back-raoul-bellanova https://sport.sky.it/calciomercato/2024/08/22/bellanova-atalanta-visite- mediche-news Bellanova pelasi Italian nuorisomaajoukkueissa alle 15-vuotiaista alle 21-vuotiaisiin. Hän pelasi kolme ottelua alle 17-vuotiaiden EM- kilpailuissa 2016, yhden ottelun alle 17-vuotiaiden EM-kilpailuissa 2017, viisi ottelua alle 19-vuotiaiden EM-kilpailuissa 2018 Italian saadessa hopeaa, viisi ottelua alle 20-vuotiaiden MM-kilpailuissa 2019, neljä ottelua alle 21-vuotiaiden EM-kilpailuissa 2021 ja kolme ottelua alle 21-vuotiaiden EM- kilpailuissa 2023. Bellanova pelasi Italian A-maajoukkueessa ensimmäisen ottelunsa maaliskuussa 2024 ystävyysottelussa Ecuadoria vastaan ja toisen kesäkuussa 2024 ystävyysottelussa Bosnia ja Hertsegovinaa vastaan. Hän kuului Italian joukkueeseen EM-kilpailuissa 2024 mutta ei päässyt turnauksessa kentälle. Syksyllä 2024 hän pelasi Kansojen liigassa kaksi ottelua. == Lähteet == Luokka:Italialaiset jalkapalloilijat Luokka:Vuonna 2000 syntyneet Luokka:Elävät henkilöt
Mongolian parlamenttivaalit 2024

Mongolian vuoden 2024 parlamenttivaalit järjestettiin 28. kesäkuuta. Vaaleissa valittiin kaikki parlamentin edustajat seuraavaksi neljäksi vuodeksi. Kyseessä oli ensimmäiset parlamenttivaalit sitten vuoden 2023 perustuslakimuutosten. == Tausta == Parlamentti hyväksyi 2. kesäkuuta 2023 perustuslain muutoksen, jonka nojalla kansanedustajien määrä nostettiin 126:een. Aiemmin paikkoja oli 76. Uuden vaalijärjestelmän mukaan 78 edustajaa valitaan 13 vaalipiiristä, joista kustakin valitaan useampi henkilö. Loput 48 paikkaa jaetaan puolueiden koko maassa saaman kannatuksen perusteella suhteellisesti. Uuden järjestelmän on oletettu suosivan erityisesti pienempiä puolueita maassa, jonka politiikkaa ovat hallinneet kaksi isoa valtapuoluetta. Vaalien ajankohtaja vahvistettiin 28. joulukuuta 2023. == Äänioikeus ja ehdokasasettelu == Äänioikeus vaaleissa on kaikilla sellaisilla Mongolian kansalaisilla, jotka ovat vähintään 18-vuotiaita ja asuvat maassa, eivätkä ole holhouksen alaisia. Ehdokkaita vaaleissa oli ennätykselliset 1336. == Santin kuvernöörin kuolema == 17\. kesäkuuta uutisoitiin, että demokraatteja edustava Santin sumin kuvernööri B. Bayanmunkh on piesty kuoliaaksi. Vaalikampanjointiin liittyvä väkivalta on Mongoliassa harvinaista. Syylliseksi osoittautui vaaleissa ehdolla olleen Mongolian puolustusministerin Gürsediin Saikhanbajarin kampanjatiimiin kuulunut henkilö. Kansanpuolue päätti poistaa Saikhanbajarin ehdokaslistoiltaan tapauksen johdosta. Mongolian keskusvaalilautakunta totesi kuitenkin, ettei ehdokkaaksi rekisteröitynyttä henkilöä voida enää poistaa ehdokaslistalta. == Tulokset == Taulukossa vain ne puolueet, jotka saivat ehdokkaitaan läpi. Puolue Vaalipiirit Suhteellisesti Paikkoja yhteensä Ääniä Osuus (%) Paikkoja Ääniä Osuus (%) Paikkoja Kansanpuolue 50 509 482 35,01 18 68 Demokraatit 26 438 506 30,13 16 42 HUN 2 151 111 10,38 6 8 Koalitio 0 75 196 5,17 4 4 Kansalaistahto 0 73 006 5,02 4 4 Hyväksyttyjä ääniä 1 455 188 Hylättyjä/ tyhjiä ääniä 2691 Ääniä yhteensä 1 457 879 Rekisteröityneitä äänestäjiä 2 103 034 Lähde: Alustavien tulosten perusteella kansanpuolue voitti täpärästi enemmistön paikoista, ja pääministeri Oyun-Erdene julistautui voittajaksi. == Lähteet == Luokka:Vuoden 2024 vaalit parlamenttivaalit 2024
Dolstadin kirkko

Dolstadin kirkko () on Vefsnin kunnassa Nordlandin läänissä Norjassa sijaitseva puinen ristikirkko vuodelta 1735. ==Lähteet== ==Aiheesta muualla== Luokka:Norjan puukirkot Luokka:Vefsn
Drevjan kirkko

Drevjan kirkko () on Vefsnin kunnassa Nordlandin läänissä Norjassa sijaitseva puinen pitkäkirkko vuodelta 1883. ==Lähteet== ==Aiheesta muualla== Luokka:Norjan puukirkot Luokka:Vefsn
Gilat Satellite Networks

Gilat Satellite Networks Ltd () on israelilainen pörssiyritys (Tel Avivin pörssi: GILT; Nasdaq: GILT), joka valmistaa kompakteja satelliittikommunikointijärjestelmiä ja tarjoaa niitä hyödyntäviä tietoliikennepalveluja. Yrityksellä on kolme liiketoimintasektoria: Kiinteät tietoliikenneverkot, Mobiilit ratkaisut ja Maanpäälliset Infrastruktuurihankkeet. Vuonna 1987 perustetun yritkisen päätoimipaikka on Petah Tikvassa, Israelissa. Päämarkkina-alueita ovat Israel, Yhdysvallat ja Peru, mutta yritys toimii kansainvälisesti. Yrityksen valmistuttamia satelliittitietoliikennejärjestelmiä on myyty laajalti myös Venäjälle, ja niitä käytetään yhtiön ilmoituksen mukaan esimerkiksi venäläisten Jamal- tietoliikennesatelliittien laajakaistaviestinnän välittämisessä. Gilat Satellite Networks jatkoi järjestelmien vientiä ja palvelujen tarjoamista myös Venäjän hyökkäyssodan (2022–) alkamisen jälkeenkin. Venäjälle vietiin esimerkiksi vuonna 2023 noin 22 000 Gilat SkyEdge internet-viestijärjestelmää. Gilat SkyEdge -järjestelmää on arvioitu käytettävän myös sotilaallisiin tarkoituksiin Ukrainan rintamalla. Pienet satelliittitietoliikenneterminaalit ja näitä hyödyntävät viestintäpalvelut ovat tyypillisiä kaksikäyttötuotteita. == Lähteet== Luokka:Israelilaiset yritykset Luokka:Pörssiyhtiöt Luokka:Tietoliikenneyhtiöt
Elsfjordin kirkko

Elsfjordin kirkko () on Vefsnin kunnassa Nordlandin läänissä Norjassa sijaitseva puinen pitkäkirkko vuodelta 1955. ==Lähteet== ==Aiheesta muualla== Luokka:Norjan puukirkot Luokka:Vefsn
Scenella

Scenella on esihistoriallinen eläinsuku, jota on esiintynyt kambrikaudelta ordovikikaudelle asti. Scenella-suvun eläimistä on löydetty muodoltaan lakkimaisia fossiileja, joiden merkitys eläimen anatomian kannalta on säilynyt osittain epäselvänä. Eläinsuvun otaksutaan kuuluneen nilviäisiin. Kuitenkin osa tutkijoista pitää scenellaa todennäköisemmin polttiaiseläimiin kuuluvana sukuna. == Fossiililöydöt == Scenella-suvun fossiileja on löydetty lukuisista eri kohteista esimerkiksi Brittiläisen Kolumbian ja Utahin alueilta. Scenellan fossiilit ovat kooltaan pienikokoisia ja muodoltaan lakkimaisia. Eliöiden pehmytkudoksesta ei ole säilynyt jäänteitä, vaan kaikki fossiilit liittyvät eläimen kovaan osaan. Osassa fossiileista on kasaan painumisen tai litistymisen merkkejä, mikä viittaa siihen, että kyseinen anatominen rakenne ei ole kenties ollut erityisen kestävä. == Taksonomia == Scenellan on alun perin otaksuttu kuuluneen nilviäisten pääjaksoon. Tällöin fossiileissa tavattu rakenne olisi nilviäistä suojaava kuori. Uudempi tutkimus on kuitenkin kyseenalaistanut otaksuman, jonka mukaan fossiili olisi eläimen kuoriosa. Vaihtoehtoisen teorian mukaan fossiloitunut rakenne olisi ollut polttiaiseläimiin kuuluneen lajin käyttämä kelluke. Tätä teoriaa tukee esimerkiksi se, että fossiilit ovat usein löydöissä sijoittuneet samansuuntaisesti eivätkä satunnaisesti, mikä viittaa mahdollisesti siihen, että ne ovat kelluneet vedessa. Myöskin kuoren ilmeinen hauraus viittaa siihen, että kyseessä ei ole ollut suojarakenne, vaan pikemmin liikkumista tai kellumista avustava osa. == Lähteet == luokka:Esihistorialliset selkärangattomat
Hallvard Holmen

Hallvard Holmen (s. 17. heinäkuuta 1966 Mosjøen) on norjalainen näyttelijä, joka teki ensiesiintymisessä elokuvassa Byttinger vuonna 1991. Elokuvien ja televisiosarjojen lisäksi hän on näytellyt muun muassa Rogalandin teatterissa ja Det Norske Teatretissa. Myös Holmenin vaimo Iren Reppen on näyttelijä. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1966 syntyneet Luokka:Elävät henkilöt
Rogalandin teatteri

Rogalandin teatteri () on Norjan Stavangerissa sijaitseva vuonna 1947 perustettu teatteri. Se toimii vuosina 1883 ja 1891 valmistuneissa Hartvig Sverdrup Eckhoffin suunnittelemassa teatterirakennuksissa. Lisäksi siihen kuuluvat vuonna 1974 valmistunut sivunäyttämö ja 1980 käyttöön otettu torniosa. ==Johtajat== * 1947–1949: Øistein Børke * 1949–1951: Jens Bolling * 1951–1952: Kjell Stormoen * 1952–1956: Claes Gill * 1956–1958: Gisle Straume * 1958–1960: Bjarne Andersen * 1960–1970: Bjørn Endreson * 1970–1976: Arne Thomas Olsen * 1976–1982: Kjetil Bang-Hansen * 1982–1986: Alf Nordvang * 1986–1989: Bentein Baardson * 1989–1990: Hans Rosenquist * 1990–1991: Alf Nordvang * 1991–1994: Ketil Egge * 1994–1997: Ola B. Johannessen * 1997–2000: Eirik Stubø * 2000–2004: Ingjerd Egeberg * 2005–2008: Hanne Tømta * 2009–2018: Arne Nøst * 2019–: Glenn Andre Kaada ==Lähteet== ==Aiheesta muualla== * Rogaland Teater Luokka:Norjan teatterit Luokka:Stavanger
Hartvig Sverdrup Eckhoff

Hartvig Sverdrup Eckhoff (30. joulukuuta 1855 Kristiansand – 17. helmikuuta 1928 Stavanger) oli norjalainen arkkitehti. Hän suunnitteli muun muassa Rogalandin teatterin sekä useita kirkkoja. ==Töitä== Sandnes Kirke(Jarvin).JPG|Sandnesin kirkko (1882) Stavanger gamle turnhall(jarvin).jpg|Rogalandin teatteri (1891) Stavanger sykehus.JPG|Stavangerin sairaala (1897) Varhaug kirke2.jpg|Varhaugin kirkko (1904) ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1855 syntyneet Luokka:Vuonna 1928 kuolleet
Nyrkkeilyn Euroopan-mestaruuskilpailut 1987

Vuoden 1987 nyrkkeilyn Euroopan-mestaruuskilpailut järjestettiin 28. toukokuuta – 7. kesäkuuta 1987 Torinossa, Italiassa. Nämä järjestykseltään 27. kisat oteltiin 12 painoluokassa ja niihin osallistui 178 nyrkkeilijää 25 maasta. ==Mitalistit== Sarja Kultaa Hopeaa Pronssia Kevyt kärpässarja (48 kg) Nšan Muntšjan Krasimir Tšolakov Adrian Amzer Dragan Zivadinović Kärpässarja (51 kg) Andreas Tews János Váradi Andrea Mannai Johnny Bredahl Kääpiösarja (54 kg) Aleksandăr Hristov Juri Aleksandrov René Breitbarth Jimmy Majanya Kevytsarja (57 kg) Mekhak Ghazarjan László Szöke Regilio Tuur Jarmo Eskelinen Kevyt välisarja (60 kg) Orzubek Nazarov Emil Tšuprenski Daniel Maeran Michele Caldarella Välisarja (63,5 kg) Borislav Abadžiev Vjatšeslav Janovski Søren Søndergaard Reimo van der Hoeck Välisarja (67 kg) Vasili Šišov Siegfried Mehnert Dragan Vasiljević Angel Stoyanov Kevyt keskisarja (71 kg) Enrico Richter Viktor Jegorov Neville Brown Marian Gavrila Keskisarja (75 kg) Henry Maske Henryk Petrich Ruslan Taramov Esa Hukkanen Raskas keskisarja (81 kg) Juri Vaulin Rene Ryl Andrea Magi Ahmet Canbakış Raskassarja (91 kg) Arnold Vanderlyde Ramzan Sebijev Svilen Rusinov Luigi Gaudiano Superraskassarja (yli 91 kg) Ulli Kaden Aleksandr Jagubkin Biaggio Chianese Petăr Stoimenov ==Mitalitaulukko== Sija Maa Kultaa Hopeaa Pronssia Yhteensä 1 5 5 1 11 2 4 2 1 7 3 Bulgaria 2 2 3 7 4 1 0 2 3 5 0 2 0 2 6 0 1 0 1 7 0 0 5 5 8 Romania 0 0 3 3 9 0 0 2 2 0 0 2 2 0 0 2 2 12 0 0 1 1 0 0 1 1 0 0 1 1 Yhteensä 12 12 24 48 ==Suomen joukkue== Painoluokka Nyrkkeilijä Sijoitus 48 kg Tommi Kärkkäinen Tappio 1. ottelussa 54 kg Jukka Arola Tappio 1. ottelussa 57 kg Jarmo Eskelinen Pronssia 67 kg Vesa Wallden Tappio 2. ottelussa 71 kg Marko Salminen Tappio 1. ottelussa 75 kg Esa Hukkanen Pronssia 91 kg Kai Helenius Tappio 1. ottelussa == Lähteet == * Vuoden 1987 EM-kisat Torinossa: Tulokset Luokka:Nyrkkeilyn Euroopan-mestaruuskilpailut Luokka:Vuoden 1987 urheilu Luokka:Torinon urheilu
Ossian Elgström

Ossian Josef David Elgström (1883–1950Elgström, Ossian Josef David, Etnografiska Museet, viitattu 29.6.2024 ) oli ruotsalainen taidemaalari. Ennen taiteilijauraansa Elgström valmistui insinööriksi Örebroon teknillisestä koulusta. Taidetta hän opiskeli ensin Tukholman taideakatemiassa, sitten Kööpenhaminassa Kristian Zahrtmannin johdolla ja vielä Pariisissa. Hän tuli alkuun tunnetuksi muutamiin pilalehtiin tekemillään piirroksilla ja ryhtyi myöhemmin kuvittamaan saamelaisten ja eskimoiden taruaiheita. Hän on luonut niissä oman erikoisen primitiivisen tyylin, jossa hän on käyttänyt osaksi saamelaisten, grönlantilaisten ja myöskin japanilaisten yksinkertaista viivatekniikkaa mielikuvituksensa tulkitsijana. Hän julkaisi 1914 kokoelman väritettyjä piirroksia Lappska myter ja 1915 matkakuvauksen Moderna eskimåer.Tietosanakirja 1909, osa 11, Hakusana: Elgström, Ossian Josef David Myöhemmin hän teki lukuisia muotokuvia tunnetuista ruotsalaisista, kuten kuningas Kustaa VI Adolfista, Eric von Rosenista, Gustaf Bolinderista ja Sven Lidmanista. ==Lähteet== ==Aiheesta muualla== Luokka:Ruotsalaiset taidemaalarit Luokka:Ruotsalaiset kuvittajat Luokka:Vuonna 1883 syntyneet Luokka:Vuonna 1950 kuolleet